**Vážené priateľky vážený priatelia milé hopkačky vážený hostia.**

### Naša ZO SZCH vstupovala do roku 2023 s členskou základňou v počte 24 členov dospelých a12 mladých chovateľov. Organizáciu viedol 5 členy výbor . Činnosť na*š*ich členov bola zameraná na tieto odbornosti:

- chov králikov

- chov holubov

- chov športových králikov

- chov kôz

- chov vodnej a hrabavej hydiny

- chov exotického vtáctva.

V chove králikov v našej základnej organizácií evidujeme nasledovné plemena:

1. Rhônske

2. Burgundské

3. Nemecké obrovité strakáče

4. Meklemburské strakáče

5. Viedenské modré

6. Novozélandské biele

7. Belgický obor biele červeno oké

8.BO Divo sfarbený

9. Zajačí králik

Čo sa týka chovu športových králikov boli chované krížence rôzneho druhu pre účely králičieho hopu v počte 31 králikov.

Chovu poštových holubov sa v našej ZO venujú Peter Palko a Imrich Dzurenda. I keď chov poštových holubov má svoju organizačnú zložku, ktorá nepatrí do SZCH tak som si dovolil ich v tejto správe spomenúť, pretože sú v našej ZO aktívnymi členmi. P.Palko je aktívný pretekár s kvalitnými výsledkami o ktorých nás určite v diskusii rád poinformuje.

V chove kôz v našej ZO máme jedného zanieteného chovateľa, priateľa Vladimíra Hojstriča. Svoj chov má registrovaný, o ktorý sa príkladne stará a zveľaďuje.

V chove vodnej a hrabavej hydiny evidujeme u vodnej hydiny Indické bežce srnčie a plemeno Kajuga, ktoré chová priateľa Fabišik. U hrabavej hydiny bol rok 2023 v chove čistokrvných plemien neúspešný. A bohužiaľ oproti predošlým rokom sme v chove hydiny zaznamenali stagnáciu v chove čistokrvnej hydiny.

V chove exitov v zariadení priateľa Michala Ščurka sa nachádzajú krásavci Alexandra malého, Kanárikov, Rozela Pestrá a Penantová.

Priatelia chovatelia, rok 2023 sme zahájili Králičím hopom v mesiaci marec účasťou na súťaži pod názvom „**Skok do jari Východná**“. Na uvedenej súťaži Patrícia Kovaľová v rovinnej dráhe ľahkej triedy získala 1. miesto.

Už o 3 týždne 25.3.2023 naša ZO usporiadala súťaž pod názvom „**Prakovský hop**“. V ľahkej triede parkúru súťažilo 17 králikov a rovinnej dráhe 29 králikov. V strednej triede parkúru 8 králikov a rovinnej dráhe 14 králikov. Dve tretie miesta pre našu ZO získali Patrícia Kovaľová a Karolína Miženková.

**1. Okresný prebor v králičom hope** sme zorganizovali 15. 4. 2023 v Prakovciach. V rovinke súťažilo 28 králikov a parkúre 21 králikov. V skoku vysokom a ďalekom po 10 králikov. Získali sme 2, 3 a dve 4. miesta. Medzi úspešné patrili Simona Miženková, Partícia Kovaľová a Karolína Miženková.

**2. Okresný prebor** bol zorganizovaný 6.5. 2023 v Prakovciach za účasti 18 králikov v rovinke strednej triedy a 9 králikov v parkúre. V skoku vysokom a ďalekom súťažilo po 10 králikov. Čo sa týka umiestnenia tak sa nám ušli tri 4. miesta dve z nich získala Patrícia Kovaľová a jedno Simona Miženková.

**Tatranský skok** v Poprade sa uskutočnil 8. 7. 2023. Na tomto preteku sme získali 4. a 5. miesto.

**4. ročník Hnileckého pohára** bol usporiadaný vo štvrtok 10.8.2023 v Gelnici ako sprievodná akcia Gelnických trhov. V kategórii rovinnej dráhy ľahká, stredná a ťažká trieda súťažilo 37 králikov. V ľahkej triede obsadila Simona Bučková 2. miesto a Patrícia Kovaľová 3. miesto. V parkúre ľahkej triedy získala Patrícia Kovaľová 1. a 3. miesto a Simona Bučková 2. miesto. V skoku vysokom sa na 2. mieste umiestnila Simona Miženková.

Hnilecká výstava drobných zvierat bola usporiadaná 11. - 12. 8. 2023. Samotná príprava výstavy začala už v stredu 8. 8. 2023 stavbou výstavného areálu, pretože vo štvrtok sme usporiadali 4. ročník Hnileckého pohára. Do stavby výstavného areálu sa zapojila veľká väčšina členov ZO, ale vzhľadom na náročnosť dovozu a odvozu materiálu zo skladu a späť do skladu bolo nutné prijať mladých brigádnikov ,ktorých sme museli zaplatiť. Samotná stavba areálu bola organizačne perfektne zvládnutá a v popoludňajších hodinách ukončená. K dobrému zvládnutiu dovozu výstavného materiálu bolo že náš priateľ Adam Vávra nám poskytol svoje auto ale aj sám nám pomáhal a to už od rána a tak bolo dostatok času na realizáciu výstaviska . A taktiež to bolo aj v nedeľu pri odvoze .Za čo sa p.Vavrovi sa chcem poďakovať. Na organizačnom výbore bolo už len zabezpečiť strážnu službu na celé obdobie od 8. do 12. 8. 2023, aj tu sme platili brigádnika ktorý slúžil 24 hodín

 Vystavených bolo 78 králikov, 24 holubov a 68 ks vodnej a hrabavej hydiny.

Výstavu si prezrelo 1000 návštevníkov. Z našich členov vystavovali: Imrich Dzurenda meklemburský strakáč, Furimsky Stanislav BO a 96,0 bodov ČC Patrik Pavlik burgundsky 95,5 bodov ČC, Petak Dušan BO divá 95,5 b. ČC, Gaľa Ján Vm 95,5 b., Pieger Emil Rhonsky. Všetkým ktorý akým koľvek spôsobom prispeli k zdarnému priebehu tejto výstavy sa chcem poďakovať.

Súťaž **O zlatú stuhu Východnej** v Králičom hope dňa 19. 8. 2023 sa z našej organizácie zúčastnila Patrícia Kovaľová. Darilo sa jej hlavne v parkúre kde v ľahkej triede obsadila 3. miesto a strednej triede 1. miesto.

Členovia našej ZO sa zúčastňovali výstav aj mimo nášho okresu. Na výstave v Spišských Vlachoch sa zúčastnili Imrich Dzurenda – meklemburský strakáč 94,5 b., Dušan Petak – BO – divo. 96,5 b., Emil Pieger – rhonsky. V Spišskom Hrušove vystavovali Stanislav Furimsky, Dušan Peták – BO – divá 96,5 b ČC, Patrik Pavlik – burgundsky 94,5 b, Emil Pieger Rhonsky. V Geči vystavovali Imrich Dzurenda, Patrik Pavlik – burgundsky 96,0 b., Ján Gaľa – viedenský modrý 96,0 b. Šampión výstavy. V Jamníku získal Dušan Petak ČC za 95,5. na BO – divá, Patrik Pavlik – burgundsky 95,0 b., Ján Gaľa – viedenský modrý 96,0 b.. V Křenoviciah vystavoval Emil Pieger na špeciálke Rhonských králikov. V poľskej Wisniowej vystavoval Rhonske Emil Pieger. Podľa uvedených výsledkov naši chovatelia králikov dosiahli pozoruhodné výsledky za čo im patrí veľké poďakovanie.

Minuloročné **Majstrovstvá Slovenska v Králičom hope** sa uskutočnili 9.9.. 2023 v Gelnici. Na uvedené majstrovstvá sa z našej ZO kvalifikovali Patrícia Kovaľová, Karolína Miženková a Simona Miženková. Pre nás bolo sklamaním 7, 11, 13, 15, 18. miesto.

Zorganizovanie MSR je pomerne náročná vec či finančný materiálne zabezpečenie ale hlavne samotné fizicke zabezpečenie. Veľmi ústretoví nám bol primátor mesta Ing .Dušan Tomaško a organizácie patriace mestu, ale pomohli či už finančne tak aj materiálne Tesco ,pdnikarelia p.Slivenský Kolár ,p.Hanzes Marcinko p.Bednarčik Šmelko,firma Boskop y Trenčína nám poskytla granule pre pretekárky. Nemôžem zabudnúť aj na CVČ a pánov Dugasa a Konečného –guľaš majstrov.

Hlavne sa chcem poďakovať rodičom a všetkým členom ktorý venovali svoj voľný čas k zdarnému priebehu tejto akcie. Ale dve veci ma mrzia že aj napriek značnej propagácii si k nám nenašli cestu diváci či z mesta alebo okolia aj keď sme zaznamenali divákov aj s Košíc. Ale hlavne čo ma mrzí aj napriek pozvaniu neúčasť predstaviteľov zväzu, a následné ich hodnotenie ako nedôstojné organizovanie MSR v Gelnici.

Pri príležitosti regionálnej výstavy Spiša bola posledným podujatím v Králičom hope **Regionálna súťaž Spiša** 17. 9. 2023 v Spišskom Hrušove. V rovinnej dráhe súťažilo 34 králikov. Tu sa na 2. mieste umiestnila Patrícia Kovaľová a 3. mieste Simona Miženková. V parkúre súťažilo 32 králikov kde Patrícia Kovaľovaá získala 1. a 2. miesto. V skoku vysokom stojí za pozornosť zdolanie výšky 70 cm králika Simony Miženkovej.

Odbornosť Králičí hop pri našej ZO sa zúčastnila na prezentácií Králičieho hopu vo Wisniovej v Poľsku ,ako sprievodná akcia výstavy králikov. Tieto akcie majú veľa obdivovateľov v tomto regióne hlavne u mládeži, ktorá má možnosť si osobne s hopkáčikmi za skákať cez prekážky. Veľké ďakujem patrí členom pri zabezpečovaní všetkého potrebného pre zdarný priebeh tohto podujatia.

Naši členovia sa zapájajú aj do činnosti mimo našej ZO. V roku 2023 boli súčasťou v špeciálnych kluboch Rhonkych králikov Emil Pieger a Jozef Komora. V špeciálnom klube Viedenských králikov sa svojou činnosťou zapájal Ján Gaľa a v klube BO Emil Pieger a Dušan Petak.

Keď zhrnieme minuloročné podujatia tak môžeme povedať, že sme dosiahli pozoruhodné výsledky hlavne v odbornosti chovu králikov čomu nasvedčujú samotné bodové ohodnotenia. Potešujúce výsledky boli dosiahnuté i v odbornosti Králičí hop. Je len veľkou škodou, že veľa členov Králičieho hopu i napriek výborným výsledkom v tomto krásnom športe sa k nemu otočili chrbtom. Jednoducho povedané, dlhoročná práca zanietencov pre tento šport bola totálne znehodnotená. Je to veľká škoda, ale život ide ďalej. Je pravdou, že pôsobenie mladých chovateľov nech sa jedná o akúkoľvek činnosť v chove zvierat potrebuje veľkú podporu rodičov. Ide predsa o prácu so živým materiálom s celodennou starostlivosťou o zvieratá. No a tu je ten problém a veľká zodpovednosť. Zvieratá nie sú napríklad lopta. Keď sa mi chce tak sa hrám a keď nie tak ju odložím do kúta. U zvierat to tak jednoducho nejde.

Priatelia chovatelia výbor ZO SZCH zhodnotil činnosť jednotlivých odbornosti a rozhodol sa vyhodnotiť najlepších chovateľov v jednotlivých odbornostiach za rok 2023.

V odbornosti: chov králikov Dušan Peták Gaľa Jan a Patrik Pavlik……

chov hydiny Fabišik Ján aMichal Brutovsky……………………

Králičí hop Patricia Kovaľová…………………………………………………….

Exoty Michal Ščurko………………………………………………………….

chov kôz…Vlado Hojstrič…………………………………………………….

Taktiež sme vyhodnotili králikov hopu za rok 2023. Z 31 králikov sa v prvej desiatke umiestnili hopkáčikovia v tomto poradí:

1. Awani chovateľ Patrícia Kovaľová

2. Gaspek chovateľ Simona Miženková

3. Bunny chovateľ Patrícia Kovaľová

4. Sivka chovatel Simona Bučková

5. Paris chovateľ Patrícia Kovaľová

6. Marsmalow chovateľ Patrícia Kovaľová

7. Ashanty chovateľ Patrícia Kovaľová

8. Lolly Pop chovateľ Karolína Miženková

9. Jumper chovateľ Karolína Miženková

10. Jessy chovateľ Patrícia Kovaľová

Možno ste si všimla že bolo vystavených menej zvierat ako v minulosti. No členská základňa starne a mladých chovateľov bohužiaľ nepribúda. Tento fakt nie je len u nás ale aj v iných organizáciách oblasti. Registruje sa menej králikov. A to už nehovorím o hydine. Podobne je to aj v kaličom hope 14 ročné dievčatá nám končia a 7-8 ročné nové zatiaľ sa nehlásia.

Záverom priatelia chovatelia je potrebné poďakovať vám všetkým, ktorí sa zapájate do činnosti v organizovaní podujatí. Sme dobrovoľná organizácia takže každé dobrovoľné sa zapojenie do činnosti je pre nás prínosom do budúcna. Preto vás výbor ZO prosí o spoluprácu pri organizovaní podujatí a rozširovaní členskej základne našej organizácie aj v roku 2024.